ddrg/super_eurlex huggingface dataset:
MT Il-Ġurnal Uffiċjali tal-Unjoni Ewropea C 112/12

Sentenza tal-Qorti tal-Ġustizzja (Is-Seba’ Awla) tas-27 ta’ Frar 2014 – Ningbo Yonghong Fasteners Co. Ltd vs Il-Kunsill tal-Unjoni Ewropea, Il-Kummissjoni Ewropea, European Industrial Fasteners Institute AISBL (EIFI)

(Kawża C-601/12 P) (1)

((Appell - Dumping - Regolament (KE) Nruo384/96 - It-tieni subparagrafu tal-Artikolu 2(7)(ċ) - Importazzjonijiet ta’ ċerti qfieli tal-ħadid jew tal-azzar li joriġinaw mir-Repubblika Popolari taċ-Ċina - Status ta’ impriża li topera f’ekonomija tas-suq - Skadenza tat-terminu għall-adozzjoni tad-deċiżjoni dwar dan l-istatus - Effett))

2014/C 112/13

Lingwa tal-proċedura: l-Ingliż

Partijiet

Appellanti: Ningbo Yonghong Fasteners Co. Ltd (rappreżentanti: F. Graafsma u J. Cornelis, avukati)

Partijiet oħra fil-proċedura: Il-Kunsill tal-Unjoni Ewropea (rappreżentanti: J.-P. Hix u S. Boelaert, aġenti, assistiti minn G. Berrisch, avukat), Il-Kummissjoni Ewropea (rappreżentanti: M. França u T. Maxian Rusche, aġenti), European Industrial Fasteners Institute AISBL (EIFI) (rappreżentant: J. Bourgeois, avukat)

Suġġett

Appell ippreżentat mis-sentenza tal-Qorti Ġenerali tal-10 ta’ Ottubru 2012 (Is-Seba’ Awla) fil-Kawża T-150/09, Ningbo Yonghong Fasteners Co. Ltd vs Il-Kunsill, li permezz tagħha l-Qorti Ġenerali ċaħdet ir-rikors għall-annullament parzjali tar-Regolament tal-Kunsill (KE) Nru 91/2009, tas-26 ta’ Jannar 2009, li jimponi dazju anti-dumping definittiv fuq ċerti qfieli tal-ħadid jew tal-azzar li joriġinaw mir-Repubblika Popolari taċ-Ċina (ĠU L 29, p. 1)

Dispożittiv

1) L-appell huwa miċħud.

2) Ningbo Yonghong Fasteners Co. Ltd hija kkundannata għall-ispejjeż tal-Kunsill tal-Unjoni Ewropea fil-kuntest ta’ din il-kawża.

3) Il-Kummissjoni Ewropea u l-European Industrial Fasteners Institute AISBL (EIFI) għandhom ibatu l-ispejjeż tagħhom.

(1) ĠU C 71, 09.03.2013
MT Il-Ġurnal Uffiċjali tal-Unjoni Ewropea C 129/2

Sentenza tal-Qorti tal-Ġustizzja (Is-Seba’ Awla) tas-6 ta’ Marzu 2014 – Pi-Design AG, Bodum France SAS, Bodum Logistics A/S vs Yoshida Metal Industry Co. Ltd, L-Uffiċċju għall-Armonizzazzjoni fis-Suq Intern (Trade marks u Disinni)

(Kawżi magħquda C-337/12 P sa C-340/12 P) (1)

((Appell - Trade mark Komunitarja - Reġistrazzjoni ta’ sinjali li jikkonsistu f’wiċċ b’tikek suwed - Dikjarazzjoni ta’ invalidità - Regolament (KE) Nru 40/94 - Artikolu 7(1)(e)(ii) - Żnaturament tal-provi))

2014/C 129/02

Lingwa tal-kawża: l-Ingliż

Partijiet

Appellanti: Pi-Design AG, Bodum France SAS, Bodum Logistics A/S (rappreżentant: H. Pernez, avukat)

Partijiet oħra fil-proċedura: Yoshida Metal Industry Co. Ltd (rappreżentanti: S. Verea, K. Muraro u M. Balestriero, avukati), L-Uffiċċju għall-Armonizzazjoni fis-Suq Intern (Trade marks u Disinni) (rappreżentant: A. Folliard-Monguiral, aġent)

Suġġett

Appelli mis-sentenzi tal-Qorti Ġenerali (Ir-Raba’ Awla), tat-8 ta’ Mejju 2012, – Yoshida Metal Industry vs UASI – Pi-Design et (T-331/10 u T-416/10), li permezz tagħhom il-Qorti Ġenerali annullat id-Deċiżjonijiet R 1235/2008-1 u R 1237/2008-1, tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (UASI), tal-20 ta’ Mejju 2010, li jannullaw id-deċiżjonijiet tad-Diviżjoni tal-Kanċellazzjoni li jiċħdu t-talba għal dikjarazzjoni ta’ invalidità, imressqa minn Pi-Design (T-331/10) u minn Pi-Design, Bodum France u minn Bodum Logistics A/S (T-416/10), ta’ trade mark figurattiva li tirrappreżenta wiċċ miksi b’diski suwed, għal prodotti fil-klassijiet 8 u 21 – Interpretazzjoni tal-Artikolu 7(1)(e)(ii) tar-Regolament (KE) 207/2009 dwar it-trade mark Komunitarja – Sinjal li jikkonsisti esklużivament fil-forma tal-prodott li hija neċessarja sabiex jinkiseb riżultat tekniku

Dispożittiv

1) Is-sentenzi tal-Qorti Ġenerali tal-Unjoni Ewropea, tat-8 ta’ Mejju 2012, Yoshida Metal Industry vs UASI – Pi-Design et (Rappreżentazjoni ta’ wiċċ trijangolari b’tikek suwed (T-331/10), u Yoshida Metal Industry vs UASI – Pi-Design et (Rappreżentazzjoni ta’ wiċċ b’tikek suwed) (T-416/10), huma annullati.

2) Il-kawżi huma rrinvijati quddiem il-Qorti Ġenerali tal-Unjoni Ewropea.

3) L-ispejjeż huma rriżervati.

(1) ĠU C 295, 29.09.2012.
MT Il-Ġurnal Uffiċjali tal-Unjoni Ewropea C 112/6

Sentenza tal-Qorti tal-Ġustizzja (It-Tielet Awla) tas-27 ta’ Frar 2014 – Il-Kummissjoni Ewropea vs EnBW Energie Baden-Württemberg AG, Royaume de Suède, Siemens AG, ABB Ltd

(Kawża C-365/12 P) (1)

(Appell - Regolament (KE) Nru 1049/2001 - Aċċess għal dokumenti tal-istituzzjonijiet - Dokumenti relatati ma’ proċedura għall-applikazzjoni tal-Artikolu 81 KE - Regolamenti (KE) Nru 1/2003 u (KE) Nru 773/2004 - Rifjut ta’ aċċess - Eċċezzjonijiet relatati mal-protezzjoni ta’ attivitajiet tal-investigazzjoni, ta’ interessi kummerċjali u tal-proċess deċiżjonali tal-istituzzjonijiet - Obbligu tal-istituzzjoni kkonċernata li teżamina b’mod konkret u individwali l-kontenut tad-dokumenti msemmija fit-talba ta’ aċċess għal dokumenti)

2014/C 112/07

Lingwa tal-proċedura: il-Ġermaniż

Partijiet

Appellanti: Il-Kummissjoni Ewropea (rappreżentanti: B. Smulders, P. Costa de Oliveira u A. Antoniadis, aġenti)

Partijiet oħra fil-proċedura: EnBW Energie Baden-Württemberg AG (rappreżentanti: A. Hahn u A. Bach, avukat), Ir-Renju tal-Isvezja (rappreżentant: C. Meyer-Seitz, aġent), Siemens AG (rappreżentanti: I. Brinker, C. Steinle, u M. Holm-Hadulla, avukat), ABB Ltd (rappreżentanti: J. Lawrence, solicitor, H. Bergmann u A. Huttenlauch, avukat)

Suġġett

Appell mis-sentenza tal-Qorti Ġenerali (Ir-Raba’ Awla) tat-22 ta’ Mejju 2012, Enbw Energie Baden-Württemberg vs Il Kummissjoni (T 344/08), li permezz tagħha l-Qorti Ġenerali annullat id-Deċiżjoni tal-Kummissjoni SG.E.3/MV/psi D (2008) 4931, tas-16 ta’ Ġunju 2008, li tirrifjuta l-aċċess għall-fajl tal-proċedura COMP/F/38.899 – Switchgears insulati bil-gass – Interpretazzjoni żbaljata tar-Regolament (KE) Nru 1049/2001 tal-Parlament Ewropew u tal-Kunsill, tat-30 ta’ Mejju 2001, dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331) u, b’mod partikolari, l-Artikolu 4(2) u (3) tiegħu.

Dispożittiv

1) Is-sentenza tal-Qorti Ġenerali tat-22 ta’ Mejju 2012, EnBW Energie Baden-Württemberg vs Il-Kummissjoni (T 344/08), hija annullata.

2) Id-deċiżjoni tal-Kummissjoni SG.E.3/MV/psi D (2008) 4931, tas-16 ta’ Ġunju 2008, li tiċħad it-talba ta’ EnBW Energie Baden-Württemberg AG intiża għall-kisba tal-aċċess għall-fajl tal-proċedura COMP/F/38.899 – Switchgear insulat bil-gass, hija annullata peress li, permezz tagħha, il-Kummissjoni naqset milli tiddeċiedi dwar it-talba ta’ EnBW sa fejn kienet intiża għall-kisba tal-aċċess għal dokumenti li jaqgħu taħt il-kategorija 5(b) tal-fajl.

3) Il-kumplament tar-rikors ippreżentat minn EnBW Energie Baden-Württemberg AG quddiem il-Qorti Ġenerali fil-Kawża T-344/08 huwa miċħud.

4) Il-Kummissjoni Ewropea u EnBW Energie Baden-Württemberg AG għandhom ibatu l-ispejjeż tagħhom.

5) Ir-Renju tal-Isvezja, Siemens AG u ABB Ltd għandhom ibatu l-ispejjeż tagħhom.

(1) ĠU C 287, 22.09.2012
MT Il-Ġurnal Uffiċjali tal-Unjoni Ewropea C 159/2

Sentenza tal-Qorti tal-Ġustizzja (Awla Manja) tal-1 ta’ April 2014 (talba għal deċiżjoni preliminari tal-First-tier Tribunal (Tax Chamber) – ir-Renju Unit) – Felixstowe Dock and Railway Company Ltd et vs The Commissioners for Her Majesty’s Revenue & Customs

(Kawża C-80/12) (1)

((Rinviju għal deċiżjoni preliminari - Libertà ta’ stabbiliment - Taxxi fuq il-kumpanniji - Tnaqqis fiskali - Gruppi ta’ kumpanniji u konsorzji - Leġiżlazzjoni nazzjonali li tippermetti t-trasferiment ta’ telf bejn kumpannija li tagħmel parti minn konsorzju u kumpannija li tagħmel parti minn grupp, konnessi permezz ta’ “kumpannija ta’ konnessjoni” li hija kemm membru tal-grupp kif ukoll tal-konsorzju - Kundizzjoni ta’ residenza tal-“kumpannija ta’ konnessjoni” - Diskriminazzjoni skont il-post tas-sede - Kumpannija parent finali tal-grupp stabbilita fi Stat terz u li għandha l-kumpanniji li qed jipprovaw jittrasferixxu telf permezz ta’ kumpanniji stabbiliti fi Stati terzi”))

2014/C 159/02

Lingwa tal-kawża: l-Ingliż

Qorti tar-rinviju

First-tier Tribunal (Tax Chamber)

Partijiet fil-kawża prinċipali

Rikorrenti: Felixstowe Dock and Railway Company Ltd, Savers Health and Beauty Ltd, Walton Container Terminal Ltd, WPCS (UK) Finance Ltd, AS Watson card Services (UK) Ltd, Hutchison Whampoa (Europe) Ltd, Kruidvat UK Ltd, Superdrug Stores plc

Konvenut: The Commissioners for Her Majesty’s Revenue & Customs

Suġġett

Talba għal deċiżjoni preliminari – Firt-tier Tribunal (Tax Chamber) – Interpretazzjoni tal-Artikoli 49 u 54 TFUE – Libertà ta’ stabbiliment – Leġiżlazzjoni fiskali – Taxxa fuq il-kumpanniji – Tnaqqis fiskali – Leġiżlazzjoni nazzjonali li tawtorizza t-trasferiment ta’ telf imġarrab minn kumpannija stabbilita fir-Renju Unit u miżmuma minn konsorzju lejn kumpannija stabbilita f’dan l-istess Stat u li tagħmel parti minn grupp ta’ kumpanniji, bil-kundizzjoni li jkun hemm konnessjoni bejn dawn iż-żewġ kumpanniji permezz ta’ kumpannija ta’ konnessjoni li tagħmel parti kemm mill-grupp u kif ukoll mill-konsorzju – Kumpannija ta’ konnessjoni li għandha tkun stabbilita fir-Renju Unit jew li għandha teżerċita attività kummerċjali fir-Renju Unit permezz ta’ stabbiliment permanenti

Dispożittiv

L-Artikoli 49 TFUE u 54 TFUE għandhom jiġu interpretati fis-sens li jipprekludu leġiżlazzjoni ta’ Stat Membru li tirrikonoxxi l-possibbiltà għal kumpannija residenti li tagħmel parti minn grupp li tikseb it-trasferiment ta’ telf imġarrab minn kumpannija residenti oħra li tagħmel parti minn konsorzju meta “kumpannija ta’ konnessjoni” li tagħmel parti kemm minn dan il-grupp kif ukoll minn dan il-konsorzju tirresjedi wkoll fl-imsemmi Stat Membru, u dan irrispettivament mir-residenza tal-kumpanniji li jżommu huma stess jew permezz ta’ kumpanniji intermedjarji l-kapital tal-kumpannija ta’ konnessjoni u tal-kumpanniji l-oħrajn affettwati mit-trasferiment ta’ telf, filwaqt li din il-leġiżlazzjoni teskludi tali possibbiltà meta l-kumpannija ta’ konnessjoni tkun stabbilita fi Stat Membru ieħor.

(1) ĠU C 184, 23.06.2012.
MT Il-Ġurnal Uffiċjali tal-Unjoni Ewropea C 159/3

Sentenza tal-Qorti tal-Ġustizzja (it-Tieni Awla) tat-3 ta’ April 2014 – Il-Kummissjoni Ewropea vs Ir-Renju tal-Pajjiżi l-Baxxi, ING Groep NV, Nederlandsche Bank NV

(Kawża C-224/12 P) (1)

((Appell - Settur finanzjarju - Taqlib serju fl-ekonomija ta’ Stat Membru - Għajnuna mill-Istat favur grupp bankarju - Grad - Kontribuzzjoni ta’ kapital fil-kuntest ta’ pjan ta’ ristrutturazzjoni - Deċiżjoni - Kompatibbiltà tal-għajnuna mas-suq komuni - Kundizzjonijiet - Tibdil tal-kundizzjonijiet ta’ rimbors tal-għajnuna - Kriterju tal-investitur privat))

2014/C 159/03

Lingwa tal-proċedura: l-Olandiż

Partijiet

Appellanti: Il-Kummissjoni Ewropea (rappreżentanti: L. Flynn, S. Noë u H. van Vliet, aġenti)

Partijiet oħra fil-proċedura: Ir-Renju tal-Pajjiżi l-Baxxi (rappreżentanti: M. de Ree, C. Wissels u J. Langer, aġenti, assistiti minn P. Glazener, avukat), ING Groep NV (rappreżentanti: O. W. Brouwer u J. Blockx, avukati, kif ukoll M. O’Regan, solicitor), De Nederlandsche Bank NV (rappreżentanti: S. Verschuur u H. Gornall, avukati, kif ukoll M. Petite, avukat)

Suġġett

Appell mis-sentenza tal-Qorti Ġenerali (L-Ewwel Awla) tat-2 ta’ Marzu 2012 – Il-Pajjiżi l-Baxxi u ING Groep vs Il-Kummissjoni (Kawżi magħquda T-29/10 u T-33/10), li permezz tagħha l-Qorti Ġenerali laqgħat it-talbiet għall-annullament parzjali tad-Deċiżjoni tal-Kummissjoni 2010/608/KE, tat-18 ta’ Novembru 2009, dwar l-għajnuna mill-Istat C 10/09 (ex N 138/09) implementata mill-Pajjiżi l-Baxxi għall-Faċilità ta’ Sostenn ta’ Assi Mhux Likwidi u l-Pjan ta’ Ristrutturar tal-ING (ĠU 2010 L 274, p. 139)

Dispożittiv

1) L-appell huwa miċħud.

2) Il-Kummissjoni Ewropea hija kkundannata għall-ispejjeż.

3) De Nederlandsche Bank NV għandha tbati l-ispejjeż tagħha.

(1) ĠU C 258, 25.08.2012.
MT Il-Ġurnal Uffiċjali tal-Unjoni Ewropea C 212/7

Sentenza tal-Qorti tal-Ġustizzja (It-Tieni Awla) tal-15 ta’ Mejju 2014 (talba għal deċiżjoni preliminari tar-Raad van State – Il-Pajjiżi l-Baxxi) – T.C. Briels et vs Minister van Infrastructuur en Milieu

(Kawża C-521/12) (1)

((Rinviju għal deċiżjoni preliminari - Ambjent - Direttiva 92/43/KEE - Artikolu 6(3) u (4) - Konservazzjoni tal-habitats naturali - Żoni speċjali ta’ konservazzjoni - Evalwazzjoni tal-effetti ta’ pjan jew ta’ proġett fuq sit protett - Awtorizzazzjoni għal pjan jew għal proġett fuq sit protett - Miżuri kumpensatorji - Sit Natura 2000 “Vlijmens Ven, Moerputten & Bossche Broek” - Proġett tar-rotta tal-awtostrada A2 ‘’s-Hertogenbosch-Eindhoven))

2014/C 212/07

Lingwa tal-kawża: l-Olandiż

Qorti tar-rinviju

Raad van State

Partijiet fil-kawża prinċipali

Rikorrenti: T. C. Briels, M. Briels-Loermans, R. L. P. Buchholtz, Stichting A2-Platform Boxtel e.o.et, H. W. G. Cox, G. P. A. Damman, P. A. M. Goevaers et, J. H. van Haaren, L. S. P. Dijkman, R. A. H. M. Janssen, M. M. van Lanschot, J. E. A. M. Lelijveld et, A. Mes et, A. J. J. Michels, VOF Isphording et, M. Peijnenborg, S. Peijnenborg-van Oers, G. Oude Elferink, W. Punte, P. M. Punte-Cammaert, Stichting Reinier van Arkel, E. de Ridder, W. C. M. A. J. G. van Rijckevorsel, M. van Rijckevorsel-van Asch van Wijck, Vereniging tot Behoud van het Groene Hart van Brabant, Stichting Boom en Bosch, Stichting Overlast A2 Vught e.o., Streekraad Het Groene Woud en De Meijerij, A. C. M. W. Teulings, Stichting Bleijendijk, M. Tilman, Vereniging van Eigenaars Appartementengebouw De Heun I et, M. C. T. Veroude, E. J. A. M. Widlak, Van Roosmalen Sales BV et, M. A. A. van Kessel, Bricorama BV et.

Konvenut: Minister van Infrastructuur en Milieu

Suġġett

Talba għal deċiżjoni preliminari – Raad van State – Interpretazzjoni tal-Artikolu 6(3) u (4) tad-Direttiva tal-Kunsill 92/43/KEE, tal-21 ta’ Mejju 1992, dwar il-konservazzjoni tal-habitat naturali u tal-fawna u l-flora selvaġġa (ĠU Edizzjoni Speċjali bil-Malti, Kapitolu 15, Vol. 2, p. 102) – Awtorizzazzjoni għal pjan jew għal proġett fuq sit protett – Kundizzjonijiet – Kunċett “ta’ affettwar ħażin tal-integrità tas-sit konċernat”.

Dispożittiv

L-Artikolu 6(3) tad-Direttiva tal-Kunsill 92/43/KEE, tal-21 ta’ Mejju 1992, dwar il-konservazzjoni tal-habitat naturali u tal-fawna u l-flora selvaġġa, għandu jiġi interpretat fis-sens li pjan jew proġett li ma huwiex direttament marbut jew neċessarju għat-tmexxija ta’ sit ta’ importanza Komunitarja, li għandu effetti negattivi fuq tip ta’ habitat naturali preżenti fuq dan tal-aħħar u li jipprevedi miżuri għall-iżvilupp ta’ medda ta’ daqs identiku jew superjuri ta’ dan it-tip ta’ habitat fuq dan is-sit, jaffettwa l-integrità tal-imsemmi sit. Jekk ikun il-każ, tali miżuri ma jistgħux jiġu kklassifikati bħala “miżuri kumpensatorji”, fis-sens tal-paragrafu 4 ta’ dan l-artikolu, ħlief sa fejn ikunu sodisfatti l-kundizzjonijiet stabbiliti fih.

(1) ĠU C 55, 23.02.2013.
MT Il-Ġurnal Uffiċjali tal-Unjoni Ewropea C 202/6

Sentenza tal-Qorti tal-Ġustizzja (Ir-Raba’ Awla) tat-8 ta’ Mejju 2014 (talba għal deċiżjoni preliminari tas-Supreme Court – l-Irlanda) – H.N. vs Minister for Justice, Equality and Law Reform, Ireland, Attorney General

(Kawża C-604/12) (1)

((Direttiva 2004/83/KE - Livelli minimi dwar il-kundizzjonijiet għall-għoti tal-istatus ta’ refuġjat jew tal-istatus mogħti permezz tal-protezzjoni sussidjarja - Direttiva 2005/85/KE - Livelli minimi dwar il-proċedura għall-għoti u għall-irtirar tal-istatus ta’ refuġjat fl-Istati Membri - Regola ta’ proċedura nazzjonali li tissuġġetta l-eżami tat-talba għall-protezzjoni sussidjarja għaċ-ċaħda preċedenti tat-talba għall-istatus ta’ refuġjat - Ammissibbiltà - Awtonomija proċedurali tal-Istati Membri - Prinċipju ta’ effettività - Dritt għal amministrazzjoni tajba - Karta tad-Drittijiet Fundamentali tal-Unjoni Ewropea - Artikolu 41 - Imparzjalità u veloċità tal-proċedura))

2014/C 202/07

Lingwa tal-kawża: l-Ingliż

Qorti tar-rinviju

Supreme Court

Partijiet fil-kawża prinċipali

Rikorrent: H.N.

Konvenuti: Minister for Justice, Equality and Law Reform, Ireland, Attorney General

Suġġett

Talba għal deċiżjoni preliminari – Supreme Court – Interpretazzjoni tad-Direttiva tal-Kunsill 2004/83/KE, tad-29 ta’ April 2004, dwar livelli stabbiliti minimi għall-kwalifika u l-istat ta’ ċittadini nazzjonali ta’ pajjiżi terzi jew persuni mingħajr stat bħala refuġjati jew bħala persuni li nkella jeħtieġu protezzjoni internazzjonali u l-kontenut tal-protezzjoni mogħtija (ĠU Edizzjoni Speċjali bil-Malti, Kapitolu 19, Vol. 7, p. 96) – Applikazzjoni għal protezzjoni sussidjarja mingħajr ma tkun ġiet introdotta qabel applikazzjoni għall-istat ta’ refuġjat.

Dispożittiv

Id-Direttiva tal-Kunsill 2004/83/KE, tad-29 ta’ April 2004, dwar livelli stabbiliti minimi għall-kwalifika u l-istat ta’ ċittadini nazzjonali ta’ pajjiżi terzi jew persuni mingħajr stat bħala refuġjati jew bħala persuni li inkella jeħtieġu protezzjoni internazzjonali u l-kontenut tal-protezzjoni mogħtija, kif ukoll il-prinċipju ta’ effettività u d-dritt għal amministrazzjoni tajba ma jipprekludux regola ta’ proċedura nazzjonali, bħal dik inkwistjoni fil-kawża prinċipali, li tissuġġetta l-eżami ta’ talba għal protezzjoni sussidjarja għaċ-ċaħda preċedenti ta’ talba intiża li jinkiseb l-istatus ta’ refuġjat, kemm-il darba, minn naħa, it-talba intiża għall-kisba tal-istatus ta’ refuġjat u t-talba għal protezzjoni sussidjarja jkunu jistgħu jitressqu fl-istess ħin, u, min-naħa l-oħra, din ir-regola ta’ proċedura nazzjonali ma twassalx biex l-eżami tat-talba għal protezzjoni sussidjarja jitwettaq f’terminu irraġonevoli, u dan għandu jiġi vverifikat mill-qorti tar-rinviju.

(1) ĠU C 86, 23.03.2013
MT Il-Ġurnal Uffiċjali tal-Unjoni Ewropea C 202/2

Sentenza tal-Qorti tal-Ġustizzja (Awla Manja) tas-6 ta’ Mejju 2014 – Il-Kummissjoni Ewropea vs Il-Parlament Ewropew, Il-Kunsill tal-Unjoni Ewropea

(Kawża C-43/12) (1)

((Rikors għal annullament - Direttiva 2011/82/UE - Skambju transkonfinali ta’ informazzjoni fir-rigward ta’ ksur relatat mas-sigurtà fit-toroq - Għażla tal-bażi legali - Artikolu 87(2)(a) TFUE - Artikolu 91 TFUE - Żamma tal-effetti tad-Direttiva fil-każ ta’ annullament))

2014/C 202/02

Lingwa tal-kawża: il-Franċiż

Partijiet

Rikorrenti: Il-Kummissjoni Ewropea (rappreżentanti: T. van Rijn u R. Troosters, aġenti)

Konvenuti: Il-Parlament Ewropew (rappreżentanti: F. Drexler, A. Troupiotis u K. Zejdová, aġenti), Il-Kunsill tal-Unjoni Ewropea (rappreżentanti: J. Monteiro u E. Karlsson, aġenti)

Partijiet intervenjenti in sostenn tal-partijiet konvenuti fil-kawża: Ir-Renju tal-Belġju (rappreżentanti: J.-C. Halleux, T. Materne, aġenti, assistiti minn S. Rodrigues u F. Libert, avukati), l-Irlanda (rappreżentanti: E. Creedon, aġent, assistit minn N. Travers, BL), l-Ungerija (rappreżentanti: M. Z. Fehér, K. Szíjjártó u K. Molnár, aġenti), ir-Repubblika tal-Polonja (rappreżentanti: B. Majczyna u M. Szpunar, aġenti), ir-Repubblika Slovakka (rappreżentant: B. Ricziová, aġent), ir-Renju tal-Isvezja (rappreżentanti: A. Falk u C. Stege, aġenti), ir-Renju Unit tal-Gran Brittanja u l-Irlanda ta’ Fuq (rappreżentanti: C. Murrell u S. Behzadi-Spencer, aġenti, assistiti minn J. Maurici u J. Holmes, barristers)

Suġġett

Rikors għal annullament – Direttiva 2011/82/UE tal-Parlament Ewropew u tal-Kunsill, tal-25 ta’ Ottubru 2011, li tiffaċilita l-iskambju transkonfinarju ta’ informazzjoni fir-rigward ta’ reati tat-traffiku relatati mas-sikurezza fit-toroq (ĠU L 288, p. 1) – Għażla tal-bażi legali – Sostituzzjoni tal-bażi legali proposta fil-qasam tal-politika komuni tat-trasport b’bażi legali oħra, li taqa’ taħt il-qasam tal-kooperazzjoni tal-pulizija – Għan li tittejjeb is-sigurtà fit-toroq – Żamma tal-effetti tad-Direttiva f’każ ta’ annullament

Dispożittiv

1) Id-Direttiva 2011/82/UE tal-Parlament Ewropew u tal-Kunsill, tal-25 ta’ Ottubru 2011, li tiffaċilita l-iskambju transkonfinarju ta’ informazzjoni fir-rigward ta’ reati tat-traffiku relatati mas-sikurezza fit-toroq, hija annullata.

2) L-effetti tad-Direttiva 2011/82 għandhom jinżammu sad-dħul fis-seħħ, f’terminu raġonevoli li ma jistax jaqbeż tnax-il xahar mid-data tal-għoti ta’ din is-sentenza, ta’ direttiva ġdida bbażata fuq il-bażi legali xierqa, jiġifieri l-Artikolu 91(1)(ċ) TFUE.

3) Il-Parlament Ewropew u l-Kunsill tal-Unjoni Ewropea huma kkundannati għall-ispejjeż.

4) Ir-Renju tal-Belġju, l-Irlanda, l-Ungerija, ir-Repubblika tal-Polonja, ir-Repubblika Slovakka, ir-Renju tal-Isvezja kif ukoll ir-Renju Unit tal-Gran Brittanja u l-Irlanda ta’ Fuq għandhom ibatu l-ispejjeż rispettivi tagħhom.

(1) ĠU C 98, 31.03.2012.
MT Il-Ġurnal Uffiċjali tal-Unjoni Ewropea C 194/2

Sentenza tal-Qorti tal-Ġustizzja (L-Ewwel Awla) tat-30 ta’ April 2014 – FLSmidth & Co. A/S vs Il-Kummissjoni Ewropea

(Kawża C-238/12 P) (1)

((Appell - Kompetizzjoni - Akkordji - Settur tal-boroż industrijali tal-plastik - Deċiżjoni li tikkonstata ksur tal-Artikolu 81 KE - Ġurisdizzjoni sħiħa tal-Qorti Ġenerali - Obbligu ta’ motivazzjoni - Imputazzjoni lill-kumpannija parent tal-ksur imwettaq mis-sussidjarja - Responsabbiltà tal-kumpannija parent għall-ħlas tal-multa imposta fuq is-sussidjarja - Proporzjonalità - Proċedura quddiem il-Qorti Ġenerali - Terminu raġonevoli għall-għoti ta’ deċiżjoni))

2014/C 194/02

Lingwa tal-kawża: l-Ingliż

Partijiet

Appellanti: FLSmidth & Co. A/S (rappreżentant: M. Dittmer, avukat)

Parti oħra fil-proċedura: Il-Kummissjoni Ewropea (rappreżentanti: F. Castillo de la Torre u V. Bottka, aġenti, assistiti minn M. Gray, Barrister)

Suġġett

Appell mis-sentenza tal-Qorti Ġenerali (Ir-Raba’ Awla) tas-6 ta’ Marzu 2012, FLSmidth vs Il-Kummissjoni (T-65/06) li permezz tagħha l-Qorti Ġenerali annullat parzjalment id-Deċiżjoni tal-Kummissjoni C(2005) 4634, tat-30 ta’ Novembru 2005, dwar proċedura għall-applikazzjoni tal-Artikolu 81 tat-Trattat KE (Każ COMP/F/38.354 – Basktijiet industrijali), li tikkonċerna akkordju bbażat fuq l-iffissar tal-prezzijiet u tal-kwoti tal-bejgħ skont iż-żona ġeografika, it-tqassim tal-ordnijiet tal-klijenti l-kbar, l-organizzazzjoni tas-sottomissjonijiet miftehma għal ċerti sejħiet għal offerti u l-implementazzjoni ta’ mekkaniżmi ta’ skambju ta’ informazzjoni fuq il-volumi tal-bejgħ fis-suq tal-basktijiet industrijali tal-plastik, u naqset il-multa imposta fuq ir-rikorrenti – Imputabbiltà tal-aġir li jikkostitwixxi ksur

Dispożittiv

1) L-appell huwa miċħud.

2) FLSmidth & Co. A/S hija kkundannata għall-ispejjeż.

(1) ĠU C 303, 06.10.2012.
MT Il-Ġurnal Uffiċjali tal-Unjoni Ewropea C 282/5

Sentenza tal-Qorti tal-Ġustizzja (L-Ewwel Awla) tad-19 ta’ Ġunju 2014 (talba għal deċiżjoni preliminari tas-Supreme Court of the United Kingdom – ir-Renju Unit) – Jessy Saint Prix vs Secretary of State for Work and Pensions

(Kawża C-507/12) (1)

((Rinviju għal deċiżjoni preliminari - Artikolu 45 TFUE - Direttiva 2004/38/KE - Artikolu 7 - Kunċett ta’ “ħaddiem” - Ċittadina tal-Unjoni Ewropea li rrinunzjat għax-xogħol minħabba limitazzjonijiet fiżiċi marbuta mal-aħħar stadji ta’ tqala u mal-effetti tal-ħlas))

2014/C 282/07

Lingwa tal-kawża: l-Ingliż

Qorti tar-rinviju

Supreme Court of the United Kingdom

Partijiet fil-kawża prinċipali

Rikorrent: Jessy Saint Prix

Konvenut: Secretary of State for Work and Pensions

fil-preżenza ta’:AIRE Centre

Dispożittiv

L-Artikolu 45 TFUE għandu jiġi interpretat fis-sens li mara, li tieqaf mix-xogħol jew milli tfittex impjieg minħabba limitazzjonijiet fiżiċi marbuta mal-aħħar stadji tat-tqala tagħha u mal-effetti tal-ħlas, iżżomm il-kwalità ta’ “ħaddiem”, fis-sens ta’ dan l-artikolu, sakemm hija tassumi mill-ġdid ix-xogħol tagħha jew issib impjieg ieħor fi żmien raġonevoli wara t-twelid tal-wild tagħha.

(1) ĠU C 26, 26.01.2013.